<classify> RAIS John Magufuli amevitaka vyuo vya juu hapa nchini kubadili mweleko ambao utawaondoa kuwa viwanda vya kuzalisha watumishi wa umma na badala yake kutoka wahitimu wenye kuweza kujitegemea.Rais Magufuli alitoa kauli hiyo jana jijini hapa baada ya kutunukiwa Digirii ya Heshima ya Udaktari wa Falsafa katika Sayansi ya Chuo Kikuu cha Dodoma. Nivitake vyuo vikuu nchini kubadili mwelekeo kwa kuacha kuwa viwanda vya kuzalisha watumishi wa umma na badala yake wazalishe wahitimu watakaojitegemea Rais Magufuli pia alitoa wito kwa vyuo vikuu kufanya tafiti mbalimbali kulingana na mahitaji na vipaumbele vya nchi. Pia alivionya vyuo kuacha kutegemea misaada katika tafiti zao kwani zitajenga ajenda ya watoa misaada.Acheni kutegemea misaada kwenye tafiti zenu kwa sababu wanaotoa misaada ndio pia wanapaga ajenda ya kufanyia utafiti, tengenezeni ajenda za utafiti zenye kutatua matatizo ya wananchi. Tafuteni njia za kutafuta kutunisha mfuko wa tafiti ikiwa ni pamoja na kutumia taaluma, serikali kwa upande wake, itaendelea kuongeza mchango wake katika mfuko wa utafiti wa kitaifa ili kushirikiana na vyuo vya ndani kwa kuimarisha tafiti zetu ziweze kuweka ajenda zetu na zitoe majibu ya kutatua changamoto mbalimbali.Rais Magufuli alisema ni lazima vyuo vyetu lazima viwe chimbuko la maarifa na chachu ya maendeleo hapa nchini, lakini haitasaidia kama tafiti zinazozalishwa na wataalamu hapa nchini hazitatumiwa na watanzania wenyewe. Alisema serikali ya awamu ya tano imejitahidi kutumia wataalamu wa ndani katika kutafuta majibu ya matatizo mbalimbali. Kuna baadhi ya watu katika nchi hii na katika baadhi ya taasisi zetu wanaista kutumia wataalamu na utaalamu wa ndani. Rais Magufuli alisema: Kwa mfano Chuo Kikuu cha Ardhi kimetengeneza mfumo ambao unawezesha kuonesha kila kiwanja, kila kipande cha ardhi, na kila nyumba hapa nchini, mfumo huu kama ungetumiwa na TRA Mamlaka ya Mapato Tanzania ugesaidia katika makusanya ya kodi zitokanazo na majengo lakini sijui kwa nini mpaka sasa TRA hawataki kuutumia mfumo huu.Rais Magufuli alitoa wito kwa serikali na taasisi za umma kutumia wataalamu na utaalamu wa ndani. Nitoe wito kwa serikali na taasisi za umma kutumia wataalamu na utalaamu wa ndani kwa kufanya hivyo tutakuwa tumejiongezea uwezo kujitegemea, uzalishaji, kiutaalamu, maarifa na kujitegemea katika nyanja za kimkakati kwa maendeleo ya nchi yetu.Aidha, Rais Magufuli aliipongeza UDOM kwa kufanya mabadiliko katika muundo wa utumishi uliopo awali na kuwa kwa kiasi kikubwa si tu ulikuwa unakiongezea chuo gharama bali pia ulisababisha urasimu mkubwa. Naye Mwenyekiti wa Baraza la Chuo hicho, Gaudencia Kabaka alisema wameanzisha kitengo kipya chuoni hapo chenye lengo la kuongeza tija na ufanisi katika kazi kwa taasisi mbalimbali na kupunguza gharama zisizo na tija. Alisema baraza la chuo lilifanya mabadiliko ya kimuundo ambapo walifuta sifuri zote zilizokuwepo 15, baadhi ya idara na kuunganisha idara zilizokuwa ndogo.Idara zimepungua kutoka 62 hadi 30 pia tumeanzisha vitengo na lengo la mabadiliko haya ni kutokana na agizo la Serikali kwa wizara, idara na wakala wa serikali kupitia miiko ya uendeshaji katika taasisi mbalimbali nchini,alisema.Alifafanua kuwa lengo ni kuongeza tija na ufanisi katika kazi na kupunguza gharama zisizokuwa na tija. Alisema kwa upande wa kwa upande wa vyombo vya maamuzi wamepunguza wajumbe mbalimbali kutoka 1,393 hadi 743 kwenye bodi mbalimbali za chuo. Alisema mabadiko hayo yameweza kupunga wajumbe 622 na kwamba hata baraza la chuo pia walipunguza na kwamba yamepelekea chuo hicho kuokoa zaidi ya sh.milioni 438 kwa mwaka fedha ambazo ziliekelezwa kwenye miradi ya maendeleo.Alieleza kuwa wameendelea kuwahimiza wanafunzi wasiopata mikopo kutoka kwenye bodi ya mikopo ili walipe ada za chuo na kwamba uongozi unaendelea kufanya hivy. Naye Makamu Mkuu wa Chuo cha UDOM, Profesa Faustine Bee aliimboa serikali kusaidia ujenzi wa ndaki mbili ambazo zitagramu takribani Sh bilioni 731 jambo ambalo litafikisha malengo ya serikali ya kudahiri wanafunzi 40,000 kwa mwaka.Chuo chake kimefanya uhakiki wa wataaluma za watumishi uliozingatia taaluma zao na kuwa kwa wale waliobainika kuwa na taaluma ambazo hazihitajiki chuoni hapo watarudishwa kwa Katibu Mkuu utumishi ili wapangiwe majukumu mengine.Alisema chuo kimefanya mabadililo kwa kuwahamisha na kuwaleta wengine jambo ambalo limetafsuriwa vibayana na kusisitiza kuwa kwenye utumishi wa umma mtumishi anaweza kufanya kazi popote.Profesa Bee alisema chuo chake kinafanya mapitio ya mikataba yote ambayo chuo kimeingia, lengo likiwa ni kupunguza gharama na kutolea mfano mikataba ya mabweni ya wanafunzi wa chuo hicho katika mkoa wa Singida na Iringa ambao umepunguza gharama kutoka Sh milioni 500 hadi kufikia Sh milioni 250. Pia aliomba Serikali kusaidia ukarabati wa ukumbi wa Chimwaga ambao kwa tathimini ya gharama zilizotolewa na TBA utagarimu takribani Sh bilioni 14.  <topic>: KITAIFA 